بھیرومل مہرچند آڈوانی

بھیرومل مہرچند آڈوانی ، (پیدائش: 1875ء- وفات:7 جولائی 1953ء) بھارت سے تعلق رکھنے والے سندھی زبان کے نامور ادیب، نثر نگار، مورخ، ناول نگار، مترجم، مضمون نگار، ادبی نقاد اور معلم تھے۔ انھوں نے 40 سے زائد کتابیں تحریر کیں۔

 حالات زندگی 
کاکو بھیرومل مہرچند آڈوانی 1875ء میں حیدرآباد، سندھ، بمبئی پریزیڈنسی، برطانوی ہندوستان میں پیدا ہوئے۔ وہ غیر منقسم ہندوستان میں سندھ کے جید قلم کاروں میں سے ایک ہیں۔ انھوں نے مشن اسکول اور یونین اکیڈمی حیدرآباد سے تعلیم حاصل کی۔ یونین اکیڈمی سادھو نول رائے اور ہیرانند شوقیرام آڈوانی نے 28 اکتوبر 1888ء میں قائم کی تھی۔ ابتدائی ملازمت محکمہ ایکسائز اور محکمہ نمک (سالٹ) میں کی۔ پھر ڈی جے کالج میں سندھی زبان کے لیکچرار مقرر ہوئے۔ بعد ازاں اسی کالج میں شعبہ سندھی کے سربراہ ہو گئے۔ تقسیم ہند کے بعد 1949ء میں وہ بھارت میں منتقل ہو گئے۔ ان کا تعلق بھی ان ادیبوں کی نسل سے تھا جو اپنے آپ کو کسی ایک ادبی صنف سے وابستہ کرنا پسند نہ کرتے تھے بلکہ علم کی ہر برانچ سے شُدھ بُدھ رکھنا ضروری خیال کرتے تھے۔سید مظہر جمیل، مختصر تاریخ زبان و ادب سندھی، ادارہ فروغ قومی زبان اسلام آباد، 2017ء، ص 264 چناں چہ ان کی کتاب سندھی زبان کی تاریخ سندھی زبان میں اپنی نوعیت کی سب اہم کتاب تصور کی جاتی ہے، یہ ان کا سب سے اہم کارنامہ ہے۔مضمون نگاری کے علاوہ دیگر زبانوں سے سندھی میں تراجم بھی کیے۔ بہت سے ناول، ڈرامے اور مضامین دیگر زبانوں سے سندھی میں منتقل کیے۔ان کے منتخب مضامین کے مجموعے گل زارِ نثر، بہار نثر اور جوہر نثر شائع ہو کر مقبول ہو چکے ہیں۔ ان کے طبع زاد ناولوں میں آنند سندرکا، موہنی بائی اور وسریل نعمت (بھولی ہوئی نعمت) شامل ہیں۔ وہ ہلکے پھلکے مضامین لکھنے میں بھی خاص مہارت رکھتے تھے۔ چناں چہ سندھ کا سیلانی اسی طرز کا مضمون ہے جس میں انھوں نے سندھ کے خاص خاص شہروں اور تاریخی مقامات اور اہم لوگوں سے ملاقات کروائی ہے۔ اسی طرح لطیفی سیر میں ان مقامات کی جھلکیاں دکھائی گئی ہیں جہاں جہاں شاہ عبد اللطیف بھٹائی نے سفر اختیار کیا تھا۔ یہ دونوں کتابیں دل چسپ اور سے بھرپور ہیں۔ ان کی دیگر کتابوں میں قدیم سندھ، سندھ کے ہندوؤں کی تاریخ، موہن جو دڑو، غریب اللغات (شاہ عبد اللطیف بھٹائی کی شاعری کی لغت)، تیر اندازی کی تاریخ شامل ہیں۔مختصر تاریخ زبان و ادب سندھی، ص 265غلام محمد گرامی، ویا سی وینجھار (سندھی): سندھی ادبی بورڈ، جامشورو، طبع دوم، جون 1995ءانسائیکلوپیڈیا سندھیانا ( جلد اول)، سندھی لینگویج اتھارٹی حیدرآباد 

 وفات 
بھیرومل مہرچند آڈوانی 7 جولائی 1953ء میں پونہ ،بھارت میں وفات پا گئے۔

 حوالہ جات 

زمرہ:1875ء کی پیدائشیں
زمرہ:1953ء کی وفیات
زمرہ:بیسویں صدی کے بھارتی مرد مصنفین
زمرہ:1870ء کی دہائی کی پیدائشیں
زمرہ:بیسویں صدی کے ہندوستانی اسکالر
زمرہ:بھارتی مرد مصنفین
زمرہ:بھارتی محققین
زمرہ:سندھی شخصیات
زمرہ:حیدرآباد، سندھ کی شخصیات
زمرہ:سندھی مصنفین
زمرہ:پونہ کے مصنفین
زمرہ:سندھ کے مصنفین
زمرہ:بھارتی مرد مضمون نگار
زمرہ:بھارتی مرد ڈراما نگار اور ڈراما نویس
زمرہ:سندھی محققین
زمرہ:سندھی شعرا
زمرہ:بھارتی سندھی شخصیات
زمرہ:سندھی زبان کے شعرا
زمرہ:سندھی زبان کے مصنفین
زمرہ:سندھی ہندو